2023 6 16
LT
Europos Sąjungos oficialusis leidinys
C 214/125 2023 m. sausio 19 d., ketvirtadienis
H. kadangi valstybės narės gali pavesti EIB įgyvendinti finansines priemones, kurias jos naudoja Ekonomikos gaivinimo ir atsparumo didinimo priemonės (EGADP) lėšoms į reikalavimus atitinkančius projektus investuoti; kadangi EIB gali pasiūlyti tolesnį finansavimą ir tikslinę konsultacinę paramą valstybėms narėms, kad jos galėtų investuoti savo EGADP lėšas; I. kadangi EIB prisideda prie Europos Sąjungos politinių ir ekonominių tikslų įgyvendinimo ir remia Sąjungos išorės veiksmų prioritetus visuose pasaulio regionuose, įskaitant politiškai jautrias kaimyninių rytinių ir Viduržemio jūros regionų šalis; J. kadangi EIB yra didžiausias daugiašalis skolintojas ES kaimyniniuose regionuose, t. y. rytinėse kaimyninėse šalyse, Vakarų Balkanuose, Artimuosiuose Rytuose ir Šiaurės Afrikoje; kadangi EIB vykdo operacijas už Europos Sąjungos ribų per beveik 30 išorės biurų, esančių Afrikoje, Lotynų Amerikoje ir Azijoje, tinklą; K. kadangi EIB grupė glaudžiai bendradarbiauja su ES institucijomis ir kitais partneriais, kad paremtų Sąjungos tikslus ir politikos prioritetus; kadangi, visų pirma, pagal 2021–2027 m. daugiametę finansinę programą (DFP) EIB grupė dirba kartu su Komisija ir nacionaliniais skatinamojo finansavimo bankais ir įstaigomis bei plėtros finansų įstaigomis; kadangi tam, kad iki 2020 m. pabaigos būtų įgyvendinti Paryžiaus susitarimo principai ir tikslai, EIB grupė dirbo koordinuodama veiksmus su Europos išorės veiksmų tarnyba ir Europos rekonstrukcijos ir plėtros banku; L. kadangi EIB yra kovos su COVID-19 krize Europos Sąjungoje priešakyje ir deda daug pastangų siūlant papildomą paramą, visų pirma, mažosioms ir vidutinėms įmonėms (MVĮ), todėl įsteigė naują visos Europos garantijų fondą (EGF), kad būtų galima suteikti kapitalo ypač smarkiai nuo krizės padarinių nukentėjusioms MVĮ; M. kadangi EIB AAA reitingas yra būtinas, siekiant užtikrinti tinkamus rinkos finansavimo šaltinius geriausiomis lengvatinėmis palūkanų normomis, ir todėl turi būti išsaugotas; N. kadangi pagal EIB verslo modelį būtina užtikrinti aukščiausio lygio sąžiningumą, skaidrumą, atskaitomybę ir gerą valdymą, taip pat imtis tinkamų priemonių, kad būtų veiksmingai ir efektyviai kovojama su visų formų pinigų plovimu, terorizmo finansavimu, organizuotu nusikalstamumu ir žalinga mokesčių praktika, taip pat su jo neseniai peržiūrėtoje kovos su sukčiavimu politikoje nustatytų tipų draudžiamu elgesiu;
EIB finansinių sandorių rezultatai 1. pabrėžia, kad EIB yra pirmaujantis emitentas, nuolat prisideda prie inovacijų ir pokyčių kapitalo rinkose ir kartu propaguoja griežčiausius standartus; 2. pažymi, kad 2021 m. gruodžio 31 d. bendras EIB grupės balansas buvo 568 mlrd. EUR, t. y.
11,9 mlrd. EUR didesnis, palyginti su 2020 m. gruodžio 31 d. duomenimis; 3. pažymi, kad 2021 m. naujos banko pasirašytos paskolos sudarė 65,4 mlrd. EUR, ši suma atitinka 2021 m. veiklos plane nustatytą tikslą ir nedaug skiriasi nuo praėjusių metų rezultatų (66,1 mlrd. EUR 2020 m. ir 63,3 mlrd.
EUR 2019 m.); atkreipia dėmesį į tai, kad 54,3 mlrd. EUR šios sumos buvo iš banko nuosavų išteklių (palyginti su 64,6 mlrd. EUR 2020 m., taip pat iš banko nuosavų išteklių); 4. atkreipia dėmesį į tai, kad, kaip ir ankstesniais metais, didžiausia dalis buvo skirta Italijai, Prancūzijai ir Ispanijai (atitinkamai 15 proc., 13 proc. ir 11 proc. visų pasirašytų paskolų) ir kad, kaip ir ankstesniais metais, transporto, bendrųjų paskolų ir energetikos sektoriams teko didžiausia dalis (atitinkamai 30,2 proc., 18,5 proc. ir 14,8 proc.); 5. pastebi, kad 2021 m. iš viso išmokėta 41,4 mlrd. EUR, iš kurių 40,4 mlrd. EUR buvo iš banko nuosavų išteklių (2020 m. išmokėta 58,3 mlrd. EUR, iš kurių 56,8 mlrd. EUR buvo iš banko nuosavų išteklių); 6. pažymi, kad nuo 2021 m. gruodžio 31 d. neapmokėtų pasirašytų paskolų suma šiek tiek sumažėjo iki 556,4 mlrd. EUR (nuo 558,7 mlrd. EUR ir 560,3 mlrd.
EUR atitinkamai 2020 m. ir 2019 m.), iš jų 82 proc. skirti projektams ES (82,2 proc.
2020 m. ir 81,4 proc.
2019 m.); pažymi, kad EIB išmokėtų paskolų portfelis sudarė 433,4 mlrd. EUR, palyginti su 444,6 mlrd. EUR ir 477,5 mlrd. EUR atitinkamai 2020 m. pabaigoje ir 2019 m.;